**Ministru kabineta noteikumu projekta**

**„Grozījums Ministru kabineta 2020.gada 21.janvāra noteikumos Nr.33 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījums Ministru kabineta 2020.gada 21.janvāra noteikumos Nr.33 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim”” (turpmāk – Projekts) paredz papildināt Ministru kabineta 2020.gada 21.janvāra noteikumus Nr.33 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim” ar regulējumu, nosakot, ka finansējuma saņēmējam nav jāveic Valsts kases e-Pārskatos iesniegtajā pārskatā uzrādītā piešķirto valsts budžeta līdzekļu atlikuma atmaksa Kultūras ministrijai par programmas „Latvijas skolas soma” īstenošanu 2020.gadā, bet par atlikuma summu tiek samazināts valsts budžeta finansējums 2021.gadā, finansējuma saņēmējam pārskaitot tikai starpību starp 2020.gada atlikumu un 2021.gadā plānoto finansējuma apmēru. Projekts stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2020.gada 1.decembra sēdes protokollēmuma (prot. Nr.78 11.§) „Informatīvais ziņojums „Par atbalsta pasākumu Covid-19 krīzes ietekmētajiem kultūras pasākumu rīkotājiem”” 2.punktā doto uzdevumu Kultūras ministrijai sagatavot un kultūras ministram iesniegt noteiktā kārtībā izskatīšanai Ministru kabinetā grozījumus Ministru kabineta 2020.gada 21.janvāra noteikumos Nr.33 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim”, paredzot, ka 2020.gada neizlietoto finansējumu, kas uzrādīts pašvaldības iesniegtajā pārskatā, Kultūras ministrija ietur no 2021.gadā plānotā finansējuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 21.janvāra noteikumi Nr.33 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim” nosaka, ka finansējuma saņēmējs Valsts kases e-Pārskatos iesniegtajā pārskatā uzrādīto valsts budžeta līdzekļu atlikumu atgriež Kultūras ministrijai un nākamajā gadā Kultūras ministrija finansējuma saņēmējam piešķir attiecīgajā gadā plānoto finansējumu. Ņemot vērā Valsts kontroles revīzijas ziņojumā „Par Izglītības un zinātnes ministrijas 2019.gada pārskatu” (Nr.2.4.1-19/2019) secināto, ir nepieciešams mainīt esošo kārtību par finansējuma saņēmēja atlikumu atskaitīšanas kārtību, lai neradītu lieku administratīvo slogu finansējuma saņēmējam. Ievērojot minēto, Projekts paredz noteikt, ka 2021.gadā finansējuma saņēmējam pārskaitāmais finansējums tiek samazināts par summu, kas ir uzrādīta kā atlikums Valsts kases e-Pārskatos iesniegtajā pārskatā. Ņemot vērā, ka ir jau 2020.gada decembris, grozījumi 2020.gada finansēšanas līgumos saistībā ar atlikuma atskaitīšanu netiks veikti, bet Kultūras ministrija izglītības iestāžu dibinātājus par Projektā noteikto regulējumu informēs oficiālā sarakstē. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Pastare 67330339

[Linda.Pastare@km.gov.lv](mailto:Linda.Pastare@km.gov.lv)